Gōrnoślōnske Cyntrum Zdrowiŏ Dziecka dostanie 30 milijōnōw
Gōrnoślōnske Cyntrum Zdrowiŏ Dziecka dostanie 30 milijōnōw złotych unijnego dofinancowaniŏ. Pinōndze pōdōm na kupiynie maszineryje medycznyj, ale tyż na rozbudowanie systymu informatycznego w lazarycie.
Umŏwã ô dofinancowaniu podpisano było w piōntek. Dziynki nij Gōrnoślōnske Cyntrum Zdrowiŏ Dziecka dostanie 30 mln zł unijnego dofinancowaniŏ z Programu Ôperacyjnego Infrastruktura i Strzodowisko. Piniōndze z wiynksza pōdōm na kupiynie specjalistycznyj maszineryje medycznyj. Sprzynt trefi m.in. do pracownie yndoskopije, radiologije, lazarytowego laboratorium, a tyż na blok ôperacyjny, ôddzioł intynsywnyj terapije i ôddzioł neurochirurgije. Reszta pōdzie na rozbudowanie systymu informatycznego we GCZD.
Gōrnoślōnske Cyntrum Zdrowiŏ Dziecka to je jedyn z nojsrogszych lazarytōw dlŏ dzieci w Polsce. Fungujōm w nim 24 poradnie szpecjalistyczne, a tyż 17 ôddziałōw lazarytowych, a na jejich bazie 8 klinik Ślōnskigo Uniwersytetu Medycznego. Rocznie placōwka przijmuje kole 17 tysiyncy pacjyntōw.
szl_Latn szl_Latn szl_Latn szl_Latn